CELEX: 52011PC0157
Language: et
Date: 2011-03-23
Title: Ühisettepaneku eelnõu NÕUKOGU MÄÄRUS millega muudetakse nõukogu määrust (EL) nr 204/2011 piiravate meetmete kohta seoses olukorraga Liibüas

|

52011PC0157

/* KOM/2011/0157 lõplik - NLE 2011/0066 */  Ühisettepaneku eelnõu NÕUKOGU MÄÄRUS millega muudetakse nõukogu määrust (EL) nr 204/2011 piiravate meetmete kohta seoses olukorraga Liibüas  

	[pic] | EUROOPA KOMISJON | EUROOPA LIIDU VÄLIS- JA JULGEOLEKUPOLIITIKA KÕRGE ESINDAJA |Brüssel 23.3.2011KOM(2011) 157 lõplik2011/0066 (NLE)Ühisettepaneku eelnõuNÕUKOGU MÄÄRUSmillega muudetakse nõukogu määrust (EL) nr 204/2011 piiravate meetmete kohta seoses olukorraga LiibüasSELETUSKIRI1.  Nõukogu määrus (EL) nr 204/2011 võeti vastu 2. märtsil 2011 kooskõlas nõukogu 28. veebruari 2011. aasta otsusega 2011/137/ÜVJP, et rakendada ÜRO Julgeolekunõukogu resolutsiooni nr 1970 (2011) ja näha ette ELi täiendavad iseseisvad meetmed, pidades silmas Liibüas valitseva olukorra tõsidust.2.  Nõukogu […] otsusega 2011/[…]/ÜVJP muudetakse nõukogu otsust 2011/137/ÜVJP ja nähakse ette täiendavad piiravad meetmed, mille eesmärk on täita ÜRO Julgeolekunõukogu resolutsiooni nr 1973 (2011).3.  Need täiendavad meetmed hõlmavad teatavate lendude keelamist, relvastatud palgasõjaväelaste pakkumise keelamist ning vahendite ja ressursside külmutamise meetmete laiendamist. Lisaks sisaldab nõukogu otsus sätet, mille eesmärk on tagada, et meetmed ei pärsiks Liibüale humanitaarabi andmist.4.  ELi välisasjade ja julgeolekupoliitika kõrge esindaja ja komisjon teevad ettepaneku jõustada need meetmed Euroopa Liidu toimimise lepingu artiklil 215 põhineva määrusega.2011/0066 (NLE)Ühisettepaneku eelnõuNÕUKOGU MÄÄRUSmillega muudetakse nõukogu määrust (EL) nr 204/2011 piiravate meetmete kohta seoses olukorraga LiibüasEUROOPA LIIDU NÕUKOGU,võttes arvesse Euroopa Liidu toimimise lepingut, eriti selle artiklit 215,võttes arvesse nõukogu […] otsust 2011/[…]/ÜVJP, millega muudetakse nõukogu otsust 2011/137/ÜVJP täiendavate piiravate meetmete kohta seoses olukorraga Liibüas,võttes arvesse ELi välisasjade ja julgeolekupoliitika kõrge esindaja ning komisjoni ühisettepanekut,olles konsulteerinud Euroopa andmekaitseinspektoriganing arvestades järgmist:5.  Nõukogu [...] otsusega 2011/[…]/ ÜVJP nähakse muu hulgas ette täiendavad piiravad meetmed seoses Liibüaga, sealhulgas lennukeeld Liibüa õhuruumis, Liibüa õhusõidukite lennukeeld ELi õhuruumis ning täiendavad sätted seoses nõukogu otsusega 2011/137/ÜVJP kehtestatud meetmetega, sealhulgas säte selle tagamiseks, et kõnealused meetmed ei pärsi humanitaarabi andmist Liibüas.6.  Mõned kõnealustest meetmetest kuuluvad Euroopa Liidu toimimise lepingu reguleerimisalasse ja seepärast on nende rakendamiseks vaja ELi tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid nimetatud meetmeid ühetaoliselt.7.  Nõukogu määrust (EL) nr 204/2011[1] tuleks vastavalt muuta.8.  Käesolevas määruses sätestatud meetmete tõhususe tagamiseks peab käesolev määrus jõustuma viivitamata,ON VASTU VÕTNUD KÄESOLEVA MÄÄRUSE:Artikkel 1Määrust (EL) nr 204/2011 muudetakse järgmiselt:(1) Artikkel 3 asendatakse järgmiselt:„Artikkel 31. Keelatud on:a) osutada isikutele, üksustele või asutustele Liibüas või Liibüas kasutamiseks otse või kaudselt tehnilist abi seoses sõjaliste kaupade ühises Euroopa Liidu nimekirjas[2] (edaspidi „sõjaliste kaupade ühine nimekiri”) loetletud kaupade ja tehnoloogiatega või seoses kõnealuses nimekirjas loetletud kaupade tarnimise, tootmise, hoolduse või kasutamisega;b) osutada isikutele, üksustele või asutustele Liibüas või Liibüas kasutamiseks otse või kaudselt tehnilist abi ning vahendusteenuseid seoses I lisas loetletud varustusega, mida võidakse kasutada siserepressioonideks;c) otse või kaudselt rahastada isikuid, üksusi või asutusi Liibüas ning anda neile või Liibüas kasutamiseks otse või kaudselt finantsabi, pidades sealhulgas silmas toetusi, laenusid ja ekspordikrediidikindlustust, seoses sõjaliste kaupade ühises nimekirjas või I lisas loetletud kaupade ja tehnoloogiatega nende toodete müügiks, tarnimiseks, üleandmiseks ja eksportimiseks ning sellega kaasneva tehnilise abi osutamiseks;d) otse või kaudselt osutada tehnilist abi või vahendus- või transporditeenuseid või pakkuda rahastamist või finantsabi seoses relvastatud palgasõjaväelaste pakkumisega Liibüas või Liibüas kasutamiseks;e) osaleda teadlikult ja tahtlikult tegevuses, mille eesmärk või tagajärg on kõrvalehoidmine punktides a–d nimetatud keeldudest.2. Erandina lõikest 1 ei kohaldata selles osutatud keelde sellise tehnilise abi osutamise, rahastamise ja finantsabi suhtes, mis on seotud mittesurmava sõjalise varustusega, mis on ette nähtud üksnes humanitaar- või kaitseotstarbel kasutamiseks, või muu relvavarustuse ja sellega seotud materjalide müügi ja tarnimise suhtes, kui sanktsioonide komitee on selle eelnevalt heaks kiitnud.3. Erandina lõikest 1 võivad IV lisas osutatud liikmesriikide pädevad asutused lubada anda tehnilist abi, rahastamist või finantsabi, mis on seotud varustusega, mida võidakse kasutada siserepressioonideks, neile sobivatel tingimustel, kui nad on teinud kindlaks, et selline varustus on ette nähtud üksnes humanitaar- või kaitseotstarbel kasutamiseks.4. Erandina lõikest 1 võivad IV lisas osutatud liikmesriikide pädevad asutused lubada anda isikutele, üksustele või asutustele Liibüas tehnilist abi, rahastamist või finantsabi, mis on seotud sõjaliste kaupade ühises nimekirjas loetletud kaupade ja tehnoloogiatega või varustusega, mida võidakse kasutada siserepressioonideks, kui pädev asutus on arvamusel, et sellise loa andmine on vajalik selleks, et kaitsta rünnakuohus tsiviilisikuid ja tsiviilisikutega asustatud piirkondi Liibüas, tingimusel et asjaomane liikmesriik on sellest ÜRO peasekretärile eelnevalt teatanud.5. Lõiget 1 ei kohaldata kaitseriietuse, sealhulgas kuulivestide ja kiivrite suhtes, mida ajutiselt ekspordivad Liibüasse ÜRO, Euroopa Liidu või selle liikmesriikide töötajad, meedia esindajad, humanitaar- ja arenguabitöötajad ning nendega seotud töötajad üksnes isiklikuks kasutamiseks.”(2) Lisatakse artikkel 4a:„Artikkel 4a1. Kõigil Liibüas registreeritud või Liibüa kodanike või üksuste omandis olevatel või käitatavatel õhusõidukitel või lennuettevõtjatel on keelatud:a) lennata üle Euroopa Liidu territooriumi;b) teha Euroopa Liidu territooriumil mis tahes eesmärgil peatusi;c) käitada mis tahes Euroopa Liidust lähtuvat või Euroopa Liitu suunduvat lennuteenust,välja arvatud juhul, kui sanktsioonide komitee on asjaomase lennu eelnevalt heaks kiitnud või kui tegemist on hädamaandumisega.2. Keelatud on teadlikult või tahtlikult osaleda tegevuses, mille eesmärk või tagajärg on lõikes 1 osutatud keelust kõrvalehoidmine.”(3) Lisatakse artikkel 4b:„Artikkel 4b1. Kõigil ELis asuvatel või ELi kodanike või ELi liikmesriigis asutatud üksuste omandis olevatel või käitatavatel õhusõidukitel või lennuettevõtjatel on keelatud:a) lennata üle Liibüa territooriumi;b) teha Liibüa territooriumil mis tahes eesmärgil peatusi;c) käitada mis tahes Liibüast lähtuvat või Liibüasse suunduvat lennuteenust.2. Lõiget 1 ei kohaldata lendude suhtes:i) mis toimuvad üksnes humanitaareesmärkidel, näiteks selleks, et kohale toimetada abi, sealhulgas meditsiinitarbeid, toitu, humanitaartöötajaid ja seonduvat abi, või aidata kaasa sellise abi kohaletoimetamisele;ii) millega evakueeritakse välisriikide kodanikke Liibüast;iii) mis on ÜRO Julgeolekunõukogu resolutsiooni 1973 (2011) punkti 4 või 8 kohaselt lubatud; võiiv) mida liikmesriik peab vajalikuks, tegutsedes ÜRO Julgeolekunõukogu resolutsiooni 1973 (2011) punkti 8 kohaselt Liibüa kodanike kasuks.3. Keelatud on teadlikult või tahtlikult osaleda tegevuses, mille eesmärk või tagajärg on lõikes 1 osutatud keelust kõrvalehoidmine.”(4) Artikli 6 lõiked 1 ja 2 asendatakse järgmistega:“1. II lisa sisaldab ÜRO Julgeolekunõukogu või sanktsioonide komitee poolt ÜRO Julgeolekunõukogu resolutsiooni 1970 (2011) punkti 22 või ÜRO Julgeolekunõukogu resolutsiooni 1973 (2011) punkti 19, 22 või 23 kohaselt kindlaks määratud füüsilisi või juriidilisi isikuid, üksusi ja asutusi.2. III lisas on loetletud II lisaga mittehõlmatud füüsilised või juriidilised isikud, üksused ja asutused, kelle nõukogu on vastavalt otsuse 2011/137/ÜVJP artikli 6 lõikele 1 kindlaks teinud kui isikud ja üksused, kes on seotud Liibüas inimõiguste raskete rikkumistega seotud käskude andmise, juhtimise või muul viisil suunamisega, või kes on selles tegevuses osalenud, sealhulgas olnud rahvusvahelist õigust rikkudes seotud rünnakute kavandamise, juhtimise või läbiviimisega või rünnakukäsu andmisega, või osalenud selles tegevuses, sealhulgas pommirünnakutes tsiviilelanike ja -rajatiste vastu, või kui isikud ja üksused, kes teostavad Liibüas riigivõimu, või kui isikud ja üksused, kes on rikkunud ÜRO Julgeolekunõukogu resolutsiooni 1970 ja 1973 või käesolevat määrust või aidanud sellisele rikkumisele kaasa, või kui isikud ja üksused, kes tegutsevad mis tahes eespool nimetatud isiku või üksuse nimel, jaoks või juhtimise all, või kui üksused, mida eespool nimetatud või II lisas loetletud isikud ja üksused omavad või kontrollivad.”(5) Lisatakse artikkel 6a:„Artikkel 6aLoetellu kantud üksuse rahaliste vahendite ja majandusressursside külmutamise kohustus ei takista loetellu mittekantud üksusel, milles loetellu kantud üksusel on omandiosalus, jätkata oma seaduslikku äritegevust tingimusel, et see ei hõlma rahaliste vahendite ja majandusressursside kättesaadavaks tegemist loetellu kantud üksusele.”(6) Lisatakse artikkel 8a.„ Artikkel 8aErandina artiklist 5 võivad liikmesriikide pädevad asutused, mis on loetletud IV lisas, lubada vabastada külmutatud rahalised vahendid või majandusressursid, mis kuuluvad III lisas loetletud isikutele, üksustele või asutustele, või lubada anda teatavad rahalised vahendid või majandusressursid III lisas loetletud isikute, üksuste või asutuste käsutusse sellistel tingimustel, mida nad sobivaks peavad, juhul kui nad on arvamusel, et see on vajalik humanitaareesmärkidel, näiteks selleks, et kohale toimetada abi, sealhulgas meditsiinitarbeid, toitu, elektrit või humanitaartöötajaid, või aidata kaasa sellise abi kohaletoimetamisele, või selleks, et evakueerida välisriikide kodanikke Liibüast. Liikmesriik teatab käesoleva lõike alusel antud lubadest teistele liikmesriikidele ja komisjonile.”(7) Artikkel 12 asendatakse järgmisega:„Artikkel 12Liibüa ametiasutustele või sellisele isikule või üksusele, kes esitab nõude Liibüa ametiasutuste nimel või kasuks, ei anta hüvitist ega hüvitata muud sellist liiki nõuet nagu näiteks nõue tasaarvestamise või tagatise kohta, kui nõue on seotud lepingu või tehinguga, mille täitmist on otse või kaudselt, tervikuna või osaliselt mõjutanud ÜRO Julgeolekunõukogu resolutsiooni 1970 (2011) või ÜRO Julgeolekunõukogu resolutsiooni 1973 (2011) kohased meetmed, sealhulgas liidu või selle liikmesriigi meetmed, mis on kooskõlas asjaomaste ÜRO Julgeolekunõukogu otsustega või on nõutavad nende alusel või on seotud nende rakendamisega, ja käesolevas määruses käsitletavad meetmed.”Artikkel 2Käesoleva määruse lisas loetletud isikud ja üksused lisatakse määruse (EL) nr 204/2011 II lisasse.Artikkel 3Käeolev määrus jõustub Euroopa Liidu Teatajas avaldamise päeval.Käesolev määrus on tervikuna siduv ja vahetult kohaldatav kõikides liikmesriikides.Brüssel,Nõukogu nimeleesistujaLISAÜksused ja isikud, kes lisatakse määruse (EL) nr 204/2011 II lisas esitatud loetellu „ Artikli 6 lõikes 1 osutatud füüsiliste ja juriidiliste isikute, üksuste ja asutuste loetelu ”Isikud1. DORDA, Abu Zaid Umar Välisjulgeoleku Organisatsiooni direktorÜRO kande kuupäev: 18.3.2011.2. JABIR, Abu Bakr Yunis Sünnikuupäev: 1952. Sünnikoht: Jalo, Liibüa.Kindralmajor, kaitseminister.ÜRO kande kuupäev: 18.3.2011.3. MATUQ, Matuq Mohamed Sünnikuupäev: 1956. Sünnikoht: Khoms.Kommunaalteenuste minister.ÜRO kande kuupäev: 18.3.2011.4. GADDAFI, Mohammed Muammar Sünnikuupäev: 1970. Sünnikoht: Tripoli, Liibüa.Muammar Gaddafi poeg. Režiimiga lähedalt seotud.5. GADDAFI, Saadi Sünnikuupäev: 25.05.1973. Sünnikoht: Tripoli, Liibüa.Erivägede ülem. Muammar Gaddafi poeg. Režiimiga lähedalt seotud. Meeleavalduste mahasurumisega seotud sõjaväeüksuste ülem.ÜRO kande kuupäev: 18.3.2011.6. GADDAFI, Saif Al Arab Sünniaeg: 1982. Sünnikoht: Tripoli, Liibüa.Muammar GADDAFI poeg. Režiimiga lähedalt seotud.ÜRO kande kuupäev: 18.3.2011.7. AL SENUSSI, Abdullah Sünniaeg: 1949. Sünnikoht: Sudaan.Kolonel. Sõjaväeluure direktor.ÜRO kande kuupäev: 18.3.2011.Üksused1. Liibüa Keskpank Muammar Gaddafi ja tema perekonna kontrolli all ning tema režiimi võimalik rahastamisallikas.ÜRO kande kuupäev: 18.3.2011.2. Liibüa Investeerimisamet (teise nimega: Liibüa Araabia Välisinvesteeringute Ettevõte (Libyan Arab Foreign Investment Company, LAFICO)Aadress: 1 Fateh Tower Office, No9, 22nd Floor, Borgaida Street, Tripoli, Libya, 1103Muammar Gaddafi ja tema perekonna kontrolli all ning tema režiimi võimalik rahastamisallikas.ÜRO kande kuupäev: 18.3.2011.3. Liibüa Välispank Muammar Gaddafi ja tema perekonna kontrolli all ning tema režiimi võimalik rahastamisallikas.ÜRO kande kuupäev: 18.3.2011.4. Liibüa Aafrika Investeerimisportfell Aadress: Jamahiriya Street, LAP Building, PO Box 91330, Tripoli, LibyaMuammar Gaddafi ja tema perekonna kontrolli all ning tema režiimi võimalik rahastamisallikas.ÜRO kande kuupäev: 18.3.2011.5. Liibüa Riiklik Naftakompanii Aadress: Bashir Saadawi Street, Tripoli, Tarabulus, LibyaMuammar Gaddafi ja tema perekonna kontrolli all ning tema režiimi võimalik rahastamisallikas.ÜRO kande kuupäev: 18.3.2011.”[1] ELT L 58, 3.3.2011, lk 1.[2] ELT C 69, 18.3.2010, lk 19.